

DEN NORSKE KIRKE

EIDSBERG MENIGHETSRÅD

 Mysen 30.11.23

Til
Kari Undeland, Lise Undrum, Espen Volden, Rasmus Glomsrud, Synnøve Lundeby, Helga Frøyset, Tore Mysen, Annette Kanehl, Åshild Moen Arnesen, Bjørn Solberg

Kopi
Jul-Sverre Haugerud, Ragnhild Kruse, Marcella Bakken, Ingjerd Resen-Fellie, David Pletten Aasgaard, Guri Riksaasen.

**MØTEINNKALLING**

Dere innkalles med dette til møte i Eidsberg menighetsråd **torsdag 07.12.23, kl 1830-2100.** Møtet holdes i Hærland kirkestue.

Varamedlemmer får særskilt innkalling dersom de skal møte.

**Sakliste**

 **Sak 19/24: Godkjenning av innkalling og sakliste**

 Forslag til vedtak: Innkalling og sakliste godkjennes.

 **Sak 20/24: Orienteringssaker**
 a) Fra sognepresten
 b) Fra daglig leder
 c) Fra fellesrådet
 d) Fra leder
 e) Om misjonsprosjektet
 f) Om KIME
 g) Ev komitereferater

 Forslag til vedtak: Tas til orientering

 **Sak 21/24 Møteplan for 2024.**
 Møteplanen for fellesrådet er klar. Det er en fordel at menighetsrådet har møte i forkant av fellesrådet. Samtidig er det viktig å unngå møter på dager med aktiviteter i menigheten, og selvsagt er det ønskelig at dagene passer for de fleste. Men noen forfall må vi regne med, og da innkalles varamedlem.
 Menighetsrådet skal i løpet av året ha et møte med de ansatte, enkeltvis eller samlet. Med tanke på planarbeidet vi skal i gang med, og fordi mange er nye i menighetsrådet, foreslår jeg at det første møtet i januar blir et møte der alle ansatte i Eidsberg menighet inviteres.

 Forslaget er slik:

 MR FR

 Ti 23.01.24 Ti 16.01.

 To 29.02.24 On 06.03

 To 04.04.24 On 10.04.

 Ti 14.05.24 To 06.06.

 Ti 11.06.24

 To 22.08. To 19.09

 Ti 24.09.

 On 29.10. On 30.10.

 Ti 03.12. To 12.12.

 Forslag til vedtak: Møteplanen vedtas med de endringer som ble gjort i møtet.

 **Sak 22/24: Ofringer i kirkene våre i 2024**.

 Kirkekomiteene i Hærland og Mysen har levert forslag, de ligger vedlagt, Eidsberg og Trømborg vil foreligge til møtet.

 Forslag til vedtak: 1. Det skal være ofring til Kirkens Nødhjelp i alle kirkene på julaftensgudstjenestene.
 2. Ofringen 1. juledag i Eidsberg skal være til NMS.
 3. I alle kirkene skal det være minst én ofring til
 menighetens misjonsprosjekt i Mali.
 4. Ofringene ellers skal være i tråd med forslaget fra kirkekomiteene.

 **Sak 23/24: Økonomi -praktiske løsninger**.
 Oppfølging av diskusjonen på forrige møte.
 Jeg har forhørt meg om hvordan det gjøres i Spydeberg og Trøgstad; det enkle (og litt forvirrende) svaet er at de ikke har kasserer; alle fakturaer sendes kirkekontoret. Jeg tror ikke det er like enkelt hos oss med såpass mange aktiviteter, men skal drøfte dette med kirkevergen i dag. Sender notat om dette tirsdag i neste uke.

 Forslag til vedtak: Formuleres i møtet

 **Sak 24/24: Budsjett 2024**.
 Et budsjett skal vi ha, uansett kassererløsning. I år har rapporteringen vært dårlig, mye på grunn av sykdom; det må vi forvente at blir bedre i 2024. Jeg har tatt utgangspunkt i forslaget fra forrige møte, lagt til noe, og lagt inn tallene fra de fire sognene fra 2022, litt avrundet. Til møtet vil det også foreligge en rapport pr 31.10., som viser hvordan vi ligger an i 2023. Jeg har avtalt med kirkevergen at vi i 2024 skal få en betydelig bedre rapportering enn det vi har hatt de siste to årene

 .Dette forslaget er en kombinasjon av erfaringstall og litt «tenk-på-et-tall», men det skal vise hvor vi får inn penger, og hva vi må forvente av utgifter. Så bør vi drøfte om det er inntektsbringende tiltak vi kan finne, og om det er innsparinger vi kan gjøre. Og vi må huske på at fra 2024 må vi betale strøm, vann, kloakk for Eidsberg kirkestue, mens utgiftene til MMHB er et driftstilskudd, tilsvarende kan det bli for Trømborg menighetshus.

 Se vedlegg 3

 Forslag til vedtak: Menighetsrådet vedtar det fremlagte budsjettforslaget, med endringer gjort i møtet.

 **Sak 25/24: 17.mai-feiringen 2024**
 I 2023 påtok Den norske kirke i Eidsberg ansvaret for å organisere 17.mai- feiringen i Eidsberg. Dette var kommunen godt fornøyd med, det samme gjaldt korpsene. Det var i all hovedsak Leif Ingvald Skaug som sto for organiseringen, med noe praktisk hjelp, bl.a. til riggingen på Kulturtorget.

 Kommunens kulturetat ser gjerne at vi påtar oss ansvaret også i 2024, spørsmålet er om vi har ressurser til det. Jeg har derfor sendt epost til FAU ved alle barneskolene, med kopi til rektor, med noen spørsmål, og så langt fått svar fra to skoler. Spørsmål og svar ligger vedlagt. Jeg har også bedt Leif Ingvald om en oversikt over oppgavene han utførte, den kommer om noen dager. Jeg vil også drøfte dette med Eidsbergteamet, slik at vi har deres synspunkter før vårt møte.

 Forslag til vedtak: Fremmes i møtet

Se vedlegg 2

 **Sak 26/24: Frivillige medarbeidere, kirkekomiteer og utvalg; hvordan er situasjonen?**
 E-posten som ble sendt ut, har mange svart positivt på, og fortsatt er det noen dager igjen før møtet. Se vedlegg. Det ser ut til at det er nok frivillige i Eidsberg og Mysen, og at vi har tilstrekkelig antall klokkere i alle kirkene. Men det mangler kirkeverter i Hærland, og muligens i Trømborg. Dette kan kanskje løses ved frivillige fra andre deler av Eidsberg??

 Når det gjelder utvalgene, ser situasjonen slik ut:

 Gudstjenesteutvalget
 Prester og organist er obligatorisk, iallfall én prest.
 Helga Frøyset
 Ragnhild Kruse

 Misjonsutvalget
 Annvor Glomsrud
 Ragnhild Kruse
 Helga Frøyset

 Musikkutvalget
 Anne Weydahl
 Synnøve Lundeby
 Organisten

 Trosopplæringsutvalget
 Menighetsrådet har vært utvalg siste periode. Menighetspedagogen ønsker at den ordningen fortsetter.

 Diakoniutvalg
 Har ikke vært virksomt siste periode. Diakonen ser gjerne at det opprettes et utvalg; ev. at MR også tar den funksjonen

 Forslag til vedtak: Fremmes i møtet

 Se vedlegg 1

 **Sak 27/24: Eventuelt** Fint om ev saker/spørsmål meldes i begynnelsen av møtet.

Mysen 29.11.23
Bjørn Solberg